laion/Wikipedia-Exotic huggingface dataset:
ייז'י נקוואסיל

ייז'י נקוואסיל (בצ'כית: Jiří Nekvasil; נולד ב-24 באפריל 1948) הוא גנרל בדימוס צ'כי, אשר שימש כראש המטה הכללי הצ'כי בין 1993–1998. בין 2000–2004 שימש כשגריר צ'כיה בגאורגיה. נקוואסיל נולד בבנשוב ב-24 באפריל 1948. הוא למד במכללה הטכנית הצבאית בליפטובסקי, וב-1969 התגייס לצבא צ'כוסלובקיה כטכנאי טילים. הוא שימש כמפקד בריגדת טילים, ובין 1988–1990 למד באקדמיה הצבאית וורשילוב במוסקבה. לאחר פירוק צ'כוסלובקיה ב-1993, הוא הצטרף לצבא צ'כיה. ב-30 ביוני של אותה שנה הוא מונה לראש המטה הכללי. בתקופת כהונתו, הוא הוביל את הצבא הצ'כי להצטרפות לנאט"ו, מה שדרש ארגון מחדש של הצבא והתאמת התקנים שלו לתקנים המקובלים במערב. כמו כן, הוא שלח גדוד ממוכן לעזרת כוח האכיפה בבוסניה והרצגובינה. הוא סיים את תפקידו ב-30 באפריל 1998 ועזב את הצבא בדרגת גנרל-פולקובניק. לאחר פרישתו מהצבא, עבד נקוואסיל במשרד החוץ. בין השנים 2000–2004 הוא שימש כשגריר צ'כיה בגאורגיה. ב-8 במאי 2022 העלה אותו נשיא צ'כיה מילוש זמאן לדרגת גנרל ארמייה בדימוס. מדיה וקבצים בנושא ייז'י נקוואסיל בוויקישיתוף ייז'י נקאסוויל באתר צבא צ'כיה ייז'י נקאסוויל, באתר משרד החוץ
Revolution 909

"Revolution 909" הוא שיר אינסטרומנטלי מתוך אלבום הבכורה של צמד המוזיקה האלקטרונית הצרפתי דאפט פאנק, Homework מ-1997. השיר יצא לאור על ידי וירג'ין רקורדס כסינגל החמישי והאחרון מהאלבום בפברואר 1998. הקליפ לשיר בוים על ידי רומן קופולה. הפתיח של "Revolution 909" אמור להיות השתקפות של ממשלת צרפת ועמדותה נגד מסיבות רייב. כשנשאל על המניעים של העמדה, אמר בנגלטר: אני לא חושב שזו המוזיקה שהם מחפשים, זה המסיבות... אני לא יודע. הם מעמידים פנים שזה סמים, אבל אני לא חושב שזה הדבר היחיד. יש סמים בכל מקום, אבל כנראה שלא הייתה להם בעיה אם אותו דבר היה קורה בקונצרט רוק, כי זה מה שהם מבינים. הם לא מבינים את המוזיקה הזאת, שהיא באמת אלימה וחוזרת על עצמה, שהיא האוס. הם רואים בזה וטיפשות. הקליפ הנלווה לשיר מראה רייב המתרחש בסמטה. שוטרים מגיעים פתאום לפזר את המסיבה. בזמן שכמה אנשים נעצרים, צעירה שנראית לכודה מבחינה בכתם על חולצתו של שוטר. זה מעורר פלאשבק שמתחיל בזרע עגבנייה שנשתל, ואז נובט, ואז נקצר ואז נארז. החבילות מועברות בסופו של דבר למכולת, שם גברת בוחרת את העגבניות לקחת איתה הביתה. בזמן שהיא מכינה רוטב עגבניות, כתוביות מדריכות במדויק את הצופה על המתכון להכנת הרוטב לספגטי. הגברת מניחה את הארוחה המוכנה במיכל טאפרוור. הקצין מתחילת הסרטון נראה עם הארוחה בניידת שלו. הוא מטפטף את רוטב העגבניות על חולצתו תוך כדי אכילתו ויוצר את הכתם. זה מביא את הפלאשבק לתחילת הסרטון. כאשר השוטר מביט בחולצתו המוכתמת ודעתו מוסחת, הצעירה זוכה בהזדמנות להימלט. מישהו מופיע על במה למעלה ומושך אותה למקום מבטחים. הקליפ מופיע ב-D.A.F.T., אוסף קליפים מ-Homework. הוא זמין גם במהדורה מוגבלת של Musique Vol. 1 1993–2005. פרשנות האודיו של רומן קופולה ל-"Revolution 909" ב-D.A.F.T מזכירה חברים שלו שראו את הסרטון והבחינו באדם הדומה לתומא בנגלטר. הוא לא אישר אם זה בנגלטר או לא. קופולה מכנה את הסרטון גם "סרטון העגבניות". הוא הצהיר שהוא השתמש בהגדרת העגבניות כי תמיד רצה להפיק סרטון הדרכה. מידע על היצירה "Revolution 909" באתר מיוזיק בריינז מידע על הסינגל "Revolution 909" באתר מיוזיק בריינז מידע על היצירה "Revolution 909" באתר Discogs סרטון השיר "Revolution 909" באתר יוטיוב "Response from ARIA re: chart inquiry, received 2015-06-05" "Daft Punk – Revolution 909" "Official Singles Chart Top 100" "Daft Punk – Revolution 909'" "Daft Punk Chart History (Dance Club Songs)"
Evadne

Evadne היא להקת מטאל מספרד המנגנת דת'-דום גותי ודת'-דום מלודי. היא נקראת על שם אוודנה (אנ'), שם של מספר דמויות נשים במיתולוגיה היוונית. חוסה קיליס (Jose Quilis) - גיטרה באס חואן ניהיל (Joan Nihil) - תופים, שירה וגרואלינג חוסן מרטין (Josan Martín) - גיטרה חשמלית אלברט קונחרו (Albert Conejero) - שירה וגרואלינג טריסטן איניגס (Tristán Iñiguez) - גיטרה חשמלית (בהופעות בלבד) מיגל אנחל (Miguel Ángel) - תופים רפא (Rafa) - תופים מארק (Marc) - גיטרות (?–2020) פרננדו (Fernando) - גיטרות אתנמר (Ethenmar) - קלידים ג'סי (Jessie) - קלידים, שירה אנדוני רוס (Andoni Ros) - גיטרות (2021–2022) In the Bitterness of Our Souls - דמו (מוזיקה), 2004 The 13th Condition - אלבום אולפן, 2007 The Shortest Way - אלבום אולפן, 2012 Dethroned of Light - מיני-אלבום, 2014 A Mother Named Death - אלבום אולפן, 2017 Dethroned of Our Souls - אלבום אוסף, 2019 The Pale Light of Fireflies - אלבום אולפן, 2021 ‏ Evadne ב-Encyclopedia Metallum Evadne, ברשת החברתית פייסבוק סרטונים בערוץ של Evadne, באתר יוטיוב Bandcamp:‏ Dethroned of Light ו-The Pale Light of Fireflies ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
קונרד קרז'ינובסקי

קונרד קרז'ינובסקי, בפולנית: Konrad Krzyżanowski (15 בפברואר 1872 - 25 במאי 1922) היה מאייר וצייר פולני, בעיקר של דיוקנאות, שנחשב לצייר מוקדם של האקספרסיוניזם. הוא נולד בקרמנצ'וג, וגדל בקייב. שם לקח את שיעורי האמנות הראשונים שלו בבית הספר לציור אצל מיקולה מורשקו. לאחר מכן, למד לימודים סדירים באקדמיה האימפריאלית לאמנויות בסנט פטרסבורג. אולם הוא לא היה שם זמן רב, מאחר שסלד משיטות הלימוד של בית הספר, הגיע לעימות עם הרקטור וגורש מהמוסד. בשנת 1897 עבר קריז'נובסקי למינכן, שם לקח שיעורים פרטיים מסיימון הולוסי. כעבור שלוש שנים השתקע בוורשה ויחד עם קז'ימייז' סטברובסקי והקים בית ספר לציור אותו ניהל במשך ארבע שנים. בשנים 1904 עד 1909 לימד באקדמיה לאמנויות יפות, שם לקח את תלמידיו לעיתים קרובות לצייר בליטא ובפינלנד. הוא גם עשה איורים עבור כתב עת ספרותי ואמנותי שיצא לאור מ-1901 עד 1907. בשנת 1906 נישא קז'ינובסקי לאמנית מיכלינה פיוטרשבסקה, סטודנטית באקדמיה. לאחר סיום לימודיה בשנת 1909, הוא התפטר מתפקידו שם. מ-1912 עד 1914 חיו בני הזוג בלונדון ובפריז, שם למדה מיכלינה עם מוריס דני באקדמיה רנסון. ב-1914 חזרו לורשה, אך בעקבות פרוץ מלחמת העולם הראשונה נסעו לגור בווליניה אצל קרובי משפחתה של מיכלינה. בשנים 1917 עד 1918 הם גרו בקייב, שם לימד קז'ינובסקי ב"בית הספר הפולני לאמנויות יפות". לאחר הקמת הרפובליקה הפולנית השנייה, הם חזרו לורשה וקז'ינובסקי הקים מחדש את בית הספר הפרטי שלו לאמנות. בין תלמידיו הידועים ביותר היו טדאוש פרושקובסקי, לודוויק קונזבסקי וקריסטינה ורובלבסקה. קריז'נובסקי נפטר בורשה ב-25 במאי 1922. ילדה ופסנתר עננים בפילנלד לאור נרות אישה וכלב מדיה וקבצים בנושא קונרד קרז'ינובסקי בוויקישיתוף Lija Skalska-Miecik (ed.), Konrad Krzyżanowski 1872-1922. Wystawa monograficzna, National Museum, Warsaw, 1980 Konrad Krzyzanowski - zycie, www.pinakoteka.zascianek.pl Konrad Krzyżanowski | Życie i twórczość | Artysta, Culture.pl (בפולנית) Brief biography of Piotruszewska
Nice to Meet Ya

האם התכוונתם ל... Nice to Meet Ya (שיר של מייגן טריינור) Nice to Meet Ya (שיר של נייל הורן)
Take Me Home

האם התכוונתם ל... Take Me Home (שיר של קאש קאש) Take Me Home (שיר של ג'ס גלין) Take Me Home (אלבום)
33 (מספר)

33 (במילים בלשון זכר: שלושים ושלושה; בלשון נקבה: שלושים ושלוש) הוא המספר הטבעי הבא אחרי 32 והבא לפני 34. 33 הוא המספר האטומי של ארסן. אייזק ניוטון קבע את הדרגה ה-33 במעלות ניוטון כטמפרטורת הרתיחה של מים. 33 הוא המספר השלם הגדול ביותר שלא ניתן לכתוב כסכום של מספרים משולשיים שונים. 33 בריבוע הוא המספר המעניין 1089. 33 שווה ל – !4+!3+!2+!1. 33 הוא מספר דיופנטי שמצאו לו לראשונה ב-2019 יצוג כ-a³ + b³ + c³, כאשר a,b ו-c הם מספרים שלמים. המספר נחשב לבעל משמעות נומרולוגית ומיסטית בתרבויות שונות. בנומרולוגיה, 33 שווה ערך לסמל מגן דוד. ישו מת וקם לתחייה בגיל 33. יוסף הנגר נישא למריה בגיל 33. לפי הברית החדשה, ישו ביצע 33 נסים. לפי המלומד המוסלמי אל-ע'זאלי שוכני גן העדן מצויים באופן קבוע בגיל 33. ל"ג בעומר הוא היום ה-33 מתחילת ספירת העומר. כל אחד משלושת החלקים של הקומדיה האלוהית מורכב מ-33 בתי שיר. ערוץ 33 הוא ערוץ טלוויזיה ציבורי ישראלי. המספר 33 הוא בעל משמעות גבוהה לבונים החופשיים והוא אחד מהמספרים הקדושים שלהם ומופיע הרבה בטקסיהם. הדרגה ה-33 בנוסח הסקוטי של המסדר היא הדרגה הגבוהה ביותר. מדיה וקבצים בנושא 33 בוויקישיתוף The Uncracked Problem with 33 - Numberphile, נבדק ב-2023-08-30 42 is the new 33 - Numberphile, נבדק ב-2023-08-30
אורניתופוביה

אורניתופוביה היא פחד חריג ובלתי רציונלי מעופות, כמו גם סוג של פוביה ספציפית. המונח עשוי להתייחס גם לסלידה חזקה מציפורים. אנשים עם אורניתופוביה מפחדים לעיתים קרובות מסוגים ספציפיים של ציפורים, למשל תרנגולות, ברווזים ו/או עופות מזיקים באזורים המייצרים תבואה. הראפר האמריקאי אמינם סיפר כי הוא מפחד מינשופים. הכדורגלן האנגלי דייוויד בקהאם והשחקנית האמריקאית סקרלט ג'והנסון יש גם אורניתופוביה. אנשים אחרים עם הפוביה הם: אינגמר ברגמן נייל הורן לוסיל בול טריי יאנג אוליביה רודריגו אורניטופוביה (פחד מציפורים) תסמינים וגורמים / פסיכולוגיה קלינית, באתר פסיכולוגיה, פילוסופיה וחשיבה על החיים. אורניתופוביה (פוביה של ציפורים) סימפטומים, סיבות וטיפולים / חרדה, באתר Thpanorama - הפוך את עצמך טוב יותר היום! Barker, Emily (2015-08-27). "12 Musicians With Bizarre Fears And Phobias". NME (באנגלית בריטית). נבדק ב-2023-03-15. Hochberg, Mina (14 בדצמבר 2011). "Scarlett Johansson on We Bought a Zoo, Her Fear of Birds, and Moving Away From 'Ingénue' Roles By Mina Hochberg". Vulture. {{cite web}}: (עזרה) "Bergman talks of his dreams and demons in rare interview". The Guardian. 12 בדצמבר 2001. {{cite news}}: (עזרה) White, Danny (2014). Niall Horan: The Unauthorized Biography. p. 14. ISBN 978-1495614491. "Slipknot - The Devil In I (Behind The Scenes)". Youtube. Slipknot. 11 בדצמבר 2014. ארכיון מ-2021-12-13. נבדק ב-24 בנובמבר 2020. {{cite web}}: (עזרה) Darryl J. Littleton; Tuezdae Littleton (2012). Comediennes: Laugh Be a Lady – "Lucille Ball". Hal Leonard Corporation. p. (eBook)(Chapter 5). ISBN 9781480329744. נבדק ב-26 באפריל 2021. {{cite book}}: (עזרה) Demopoulos, Alaina (2023-09-27). "Olivia Rodrigo is scared of birds – and she's not alone. What's behind this fear?". The Guardian (באנגלית בריטית). ISSN 0261-3077. נבדק ב-2023-09-28.
רודריגו ריקלמה

רודריגו ריקלמה רצ'ה (נולד ב-2 באפריל 2000), הידוע בכינוי רורו, הוא כדורגלן ספרדי המשחק כקיצוני ימין עבור אתלטיקו מדריד מהלה ליגה. ריקלמה נולד במדריד והצטרף למחלקת הנוער של אתלטיקו מדריד ב-2010 בגיל 10, לאחר ששיחק בראיו ואיאקאנו וריאל סרגוסה. הוא ערך את הופעת הבכורה שלו בקבוצת המילואים במרץ 2019. ב-1 בספטמבר 2019, ערך ריקלמה את הופעת הבכורה שלו בקבוצה הראשונה ובלה ליגה, כשנכנס כמחליף מאוחר בניצחון 2-3 על אייבר. באוקטובר 2020, הושאל ריקלמה לבורנמות' מהצ'מפיונשיפ האנגלי לעונה אחת עם אופציה לרכישה. הוא ערך את הופעת הבכורה שלו כמחליף, ובאוקטובר 2020, הבקיע את שער הבכורה שלו עבור בורנמות' בתיקו 1-1 נגד דרבי קאונטי. באוגוסט 2021, הושאל ריקלמה למירנדס מהליגה הספרדית השנייה לעונת 2021/2022. הוא היה שחקן הרכב קבוע, ורשם 8 שערים ו-12 בישולים בעונה. באוגוסט 2022, הושאל ריקלמה לז'ירונה מהלה ליגה לעונה אחת, לאחר שחידש את חוזהו באתלטיקו עד 2028. מדיה וקבצים בנושא רודריגו ריקלמה בוויקישיתוף רודריגו ריקלמה, ברשת החברתית אינסטגרם רודריגו ריקלמה, באתר Transfermarkt רודריגו ריקלמה, באתר Soccerway רודריגו ריקלמה, באתר BDFutbol רודריגו ריקלמה, באתר WorldFootball.net רודריגו ריקלמה, באתר FootballDatabase.eu Riquelme renueva hasta 2028 y jugará cedido en el Girona, atleticodemadrid
וולטר פוניש

וולטר פוניש - אנגלית: Walter Poenisch; (11 ביולי 1913 - 6 ביוני 2000), היה שחיין אמריקאי במים פתוחים למרחקים ארוכים ואופה. בשנת 1963, בגיל 50, החל פוניש את קריירת השחייה המקצוענית שלו והשתתף במשחה מרתון מקצועי לאורך 30 מייל בימת מישיגן. ביוני 1972 ניסה פוניש לקבוע שיא שחייה באוקיינוס למרחקים ארוכים מחוץ לפלורידה, אך נמשה מהמים לאחר שכרישים תקפו את כלוב הבטיחות שלו. בשנת 1976, הוא שחה 125 מילים (כ-200 ק"מ) במצר פלורידה ונרשם בספר השיאים של גינס עבור השחייה הארוכה ביותר באוקיינוס. בעקבות משבר הטילים בקובה בשנת 1963, הגה פוניש את הרעיון של "משחה למען השלום" שיחבר בין שתי המדינות. הוא פעל להגשמת חזונו על ידי כתיבת מכתבים ופניות לסנטורים, לבית הלבן וגם לפידל קסטרו, שליט קובה. ב-1978, בגיל 65, התקבלה האשרה המיוחלת, ופוניש יצא להיות האדם הראשון ששוחה מהוואנה, בירת קובה, לפלורידה קיז שבארצות הברית. נשיא קובה פידל קסטרו הגיע כדי לאחל לו הצלחה ביציאה למשחה. פוניש החל את שחייתו מקובה ב-13 ביולי 1978, כשהוא נעזר בכלוב נגד כרישים וסנפירים לרגליו. כשלושים ושלוש שעות לאחר מכן, הגיע פוניש לליטל דאק קי (אנ'), אי קטן בפלורידה קיז התחתית. המשחה לא קיבל הכרה רשמית, משום שלא היה משקיף חיצוני, מלבד הצוות האישי של פוניש. פוניש נפטר ביוני 2000 מבלי שזכה להכרה רשמית על שחייתו מקובה לפלורידה ב-1978. לאחר מותו, באוגוסט 2017, קיבל פוניש הכרה בהיכל התהילה הבין-לאומי של השחייה (אנ') בפורט לודרדייל. פוניש היה אופה במקצועו. בצעירותו הוא גם עסק ברכיבת רודאו תחרותית והיה שרירן. 1976 – נרשם בספר השיאים של גינס על המשחה הארוך ביותר במים הפתוחים, 125 מייל (כ-200 ק"מ), במצר פלורידה. 13 באוגוסט 1978 – היה הראשון ששחה מקובה לפלורידה, במשך 33 שעות, בעזרת כלוב נגד כרישים וסנפירים. אוגוסט 2017 - צורף להיכל התהילה הבינלאומי של השחייה בתור "שחיין מרתון פורץ דרך במים הפתוחים". אתר Swim for Peace (באנגלית) First Claimed by Ohioan in Cuba-to-Florida Swim, Toledo Blade, July 13, 1978 וולטר פוניש, באתר היכל התהילה של השחייה העולמית וולטר פוניש נבחר להיכל התהילה של השחייה העולמית, באתר Swimming World (באנגלית)
גלנו (כדורגלן)

ונדרסון רודריגס דו נסימנטו גלנו (נולד ב-21 באוקטובר 1997), הידוע בכינוי גלנו או ונדרסון גלנו, הוא כדורגלן ברזילאי המשחק כקיצוני עבור המועדון הפורטוגזי פורטו. הוא בילה את מרבית הקריירה שלו בפורטוגל, שיחק מעל 100 משחקים בליגה הראשונה בשתי קדנציות בפורטו ובבראגה, בנוסף להשאלות בפורטימוננסה וריו אבה. גלנו נולד בברה דו קורדה, מרניאו, והצטרף למחלקת הנוער של טרינדד ב-2014. הוא ערך את הופעת הבכורה המקצועית שלו עבור המועדון ב-10 בפברואר 2016, שיחק 29 דקות וכבש צמד בהפסד 3-0 נגד אתלטיקה אנפולינה באליפות גויאנו. גלנו סיים את אליפות גויאנו 2016 עם 5 שערים ב-10 הופעות, ונבחר לתגלית העונה. באפריל 2016 חתם בגרמיו אנפוליס. ב-28 ביוני 2016, עבר גלנו לאירופה והצטרף לפורטו על חוזה השאלה לעונה אחת, תחילה לקבוצת המילואים. הוא ערך את הופעת הבכורה המקצועית שלו ב-7 באוגוסט. ב-16 במאי 2017, לאחר שכבש 11 שערים עבור קבוצת המילואים, רכש אותו פורטו והוא חתם על חוזה ל-5 שנים עם סעיף שחרור של 40 מיליון אירו. גלנו ערך את הופעת הבכורה שלו בקבוצה הראשונה ובליגת העל הפורטוגזית ב-21 באוקטובר 2017. ב-23 בינואר 2018, הושאל לפורטימוננסה עד יוני 2018. ב-11 ביולי 2018, הושאל גלנו לריו אבה לכל העונה. הוא היה שחקן הרכב קבוע, וכבש 8 שערים ב-35 הופעות בכל המסגרות. ב-6 באוגוסט 2019, חתם גלנו בבראגה ל-5 שנים תמורת 3.5 מיליון אירו. הוא כבש את שער הבכורה שלו במשחק השלישי בעונה, בתיקו 1-1 נגד ז'יל ויסנטה ב-25 באוגוסט 2019. גלנו כבש 6 שערים ב-6 משחקי שלב הבתים של הליגה האירופית עם בראגה בעונת 2021/2022. ב-23 בינואר 2022, כבש פנדל לשוויון בניצחון 1-2 על ספורטינג ליסבון. ב-31 בינואר 2022, השיגה פורטו הסכם לרכישת גלנו מבראגה תמורת 9 מיליון אירו, על חוזה עד קיץ 2026. הוא כבש את שער הבכורה שלו ב-13 במרץ בניצחון 0-4 על טונדלה. במרץ 2022, קיבל גלנו אזרחות פורטוגזית לאחר 5 שנים במדינה. גלנו, באתר Transfermarkt גלנו, באתר Soccerway גלנו, באתר WorldFootball.net גלנו, באתר National Football Teams גלנו, באתר FootballDatabase.eu Galeno já é português e pode jogar pela seleção nacional, sapo
האי קוטיסארי

קוטיסארי (פינית: Kotisaari) הוא אי על נהר קמיג'וקי, ליד רובניימי, פינלנד. החל מסוף המאה ה-19 שימש האי כמעוז מסורתי לחוטבי עצים. עם זאת, בשנות ה-80, המשאיות החליפו את הסירות כשיטה העיקרית להובלת עצים, והשימוש בה כמעוז חוטבי עצים הגיע לסיומו. חברת Lapland Safaris מפעילה טיולים לאי ממאי עד אוקטובר. הם גם הסבו את בית הסירות הישן לטברנה. מדיה וקבצים בנושא האי קוטיסארי בוויקישיתוף "Kotisaari Island". 18 בספטמבר 2017. נבדק ב-26 באפריל 2018. {{cite web}}: (עזרה) "Venues in Rovaniemi, Finland - Lapland Safaris". www.laplandsafaris.com (באנגלית בריטית). נבדק ב-5 בנובמבר 2018. {{cite web}}: (עזרה)
אדריאן ברנבה

אדריאן ברנבה גרסיה (נולד ב-26 במאי 2001), הוא כדורגלן ספרדי המשחק כקשר בפארמה מהסרייה ב' האיטלקית. ברנבה הוא בוגר מחלקות הנוער של אספניול וברצלונה. הוא הצטרף למנצ'סטר סיטי בקיץ 2018. ברנבה שיחק במדי הקבוצה הבוגרת במשחקי טרום העונה, ואף ערך את הופעת הבכורה הרשמית שלו כשנכנס כמחליף במשחק גביע הליגה נגד אוקספורד יונייטד בספטמבר 2018. הוא שוחרר מסיטי בסוף עונת 2020/2021. ביולי 2021 חתם ברנבה על חוזה ל-3 שנים בפארמה מהסרייה ב' האיטלקית. הוא החמיץ את תחילת העונה עקב פציעה, וערך את הופעת הבכורה שלו בפברואר 2022 בתיקו 0-0 נגד בנוונטו. בפברואר הבקיע את שער הבכורה שלו בניצחון 0-4 על ספאל. ברנבה היה חלק מרכזי בקבוצה תחת המאמן ג'וזפה יאקיני, למרות העונה המאכזבת. לאחר עונה חזקה נוספת עם פארמה, בה כשלו בהעפלה לסרייה א' רק בפלייאוף, האריך ברנבה את חוזהו במועדון עד 2026 ביולי 2023. ברנבה היה חלק מסגל נבחרת ספרד עד גיל 21 בטורניר אליפות אירופה בכדורגל עד גיל 21 בשנת 2023. נכלל בסגל הנבחרת האולימפית של ספרד לטורניר הכדורגל באולימפיאדת פריז (2024). אדריאן ברנבה, באתר Transfermarkt אדריאן ברנבה, באתר Soccerway אדריאן ברנבה, באתר WorldFootball.net אדריאן ברנבה, באתר FootballDatabase.eu adrian bernabe e un giocatore del parma, parmacalcio1913 "Lista para el Torneo Olímpico Masculino de Fútbol באתר הרשמי של פדרציית הכדורגל הספרדית המלכותית, 10 ביולי 2024 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדריאן ברנבה".
אגם טיסה

אגם טיסה (בהונגרית: Tisza-tó, נקרא מאגר קישקורי עד 1988) הוא האגם השני בגודלו בהונגריה והאגם המלאכותי הגדול ביותר בנהר טיסה, בחלק הצפוני של המישור הגדול. הסיבות החשובות ביותר להקמתה היו הבטחת זרימת מים קבועה הנחוצה להפעלת תחנת הכוח ההידרואלקטרית קישקורי, וכן להבטיח את מפלס המים הגבוה הנדרש להפעלת תחנת הכוח התרמית החדשה טיסה המותקנת באותה תקופה בטיסאויווארוש על ידי סכר. האגם ממוקם בחלק הצפוני של המישור הגדול, בקצה הדרום-מזרחי של מחוז הווש, על גבול המחוזות בורשוד-אבאוי-זמפלן, הווש ויאס-נאג'קון-סולנוק. שטחו הוא 127 קמ"ר, עליו פסיפס של משטחי מים פתוחים, איים, וערוצים רדודים. אורכו (נמדד לאורך תוואי הזרימה של נהר טיסה, כלומר בערך בכיוון צפון-דרום) הוא 27 קילומטרים, ועומקו הממוצע 1.3 מטר; עם זאת, הנקודה הכי עמוקה באגם היא 17 מטר. באגם יש 43 קמ"ר של איים. בשנים 1967–1973 נבנתה תחנת הכוח קישקורי עם סכר כדי לשלוט בשיטפונות של נהר טיסה ולספק אספקת מים יעילה יותר למישור הגדול. הוא הושלם בשנת 1978. המים של האגם המלאכותי כיסו נחלים, שדות מרעה, יערות ושדות חקלאיים. מאז התפתחה האקולוגיה במקום. מגוון בעלי חיים וצומחים מצאו בו בית. בחוף הצפוני של האגם פועלת שמורת ציפורים. מאז 1999, הפארק הלאומי הורטובאג' הוא אתר מורשת עולמית של אונסק"ו. תצלום אוויר של האגם תצלום אוויר של האגם הנוף של אגם טיסה ערוץ באגם טיסה חתירה בקנו באגם שייט באגם מדיה וקבצים בנושא אגם טיסה בוויקישיתוף "Általános tudnivalók". Tisza-tavi Ökocentrum. Szendőfi Balázs - A szőke tó - A Tisza-tó hat évszaka / első rész (dokumentumfilm-sorozat Szendőfi Balázs Youtube csatornáján, 2019.09.22.)
אנדוני גורוסאבל

אַנְדוֹנִי גוֹרוֹסָאבֶּל אספינוסה (בספרדית: Andoni Gorosabel Espinosa; נולד ב-4 באוגוסט 1996) הוא כדורגלן ספרדי שמשחק בעמדת המגן הימני באתלטיק בילבאו מהלה ליגה. גדל בריאל סוסיאדד ושיחק בה עד ברוב הקריירה שלו עד שעבר לאלאבס, שממנה עבר לבילבאו ב-2024. גורוסאבל נולד באראסאטה, חבל הבאסקים, ייצג את ריאל סוסיאדד בנוער, ושיחק בליגת הנוער של אופ"א ב-2013. ב-11 ביולי 2014, לאחר שסיים את ההשאלה שלו, הוא הושאל שוב לביאסאין בליגה הרביעית, וערך את הופעת הבכורה שלו בבוגרים במהלך העונה. עם החזרה, גורוסאבל שובצה לקבוצת בריו, גם היא בליגה הרביעית. ב-9 ביולי 2016, הוא הושאל לריאל אוניון מהליגה השלישית לשנה אחת. ב-16 ביוני 2017 חידש גורוסאבל את חוזהו בריאל סוסיאדד עד 2019 והועלה למילואים, גם הם בליגה השלישית. הוא ערך את הופעת הבכורה שלו בקבוצה הראשונה שלו - והלה ליגה - ב-21 בספטמבר, כשפתח בהרכב בהפסד חוץ 3-0 מול לבאנטה. ב-5 בדצמבר 2017 חידש גורוסאבל את חוזהו עד 2021, ובילה את שארית הקמפיין כמחליף לאלבארו אודריוזולה. ביולי 2018, כאשר גם אודריוזולה עזב, הוא הועלה לסגל הראשי. במרץ 2022, הוא הגיע לציון דרך, 100 הופעות בריאל סוסיאדד. ב-11 באוגוסט 2023, גורוסאבל חתם על חוזה לשנה עם דפורטיבו אלאבס, העולה החדשה ללה ליגה. מדיה וקבצים בנושא אנדוני גורוסאבל בוויקישיתוף אנדוני גורוסאבל, באתר Transfermarkt אנדוני גורוסאבל, באתר Soccerway אנדוני גורוסאבל, באתר BDFutbol אנדוני גורוסאבל, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדוני גורוסאבל".
עיריית רחובות

עיריית רחובות היא גוף השלטון המקומי, במעמד של עירייה, האחראי לניהולה השוטף של העיר רחובות. ככל רשות מקומית, עוסקת עיריית רחובות בעניינים מוניציפליים מסוג הסדרת שירותי חינוך, תרבות, רווחה, תשתיות, ניקיון, תברואה וכדומה. מועצת עיר היא גוף פוליטי-ציבורי, הגוף העירוני הנבחר אחת לחמש שנים בבחירות מקומיות על ידי תושבי העיר. בראש המועצה עומד ראש העירייה, הנבחר בבחירה ישירה ואישית. מועצת עיר, בדומה לכנסת, מורכבת מחברי-מועצה, המשתייכים לסיעות שונות, המרכיבות את הקואליציה והאופוזיציה. בראשית כהונתה בוחרת המועצה מקרב חבריה נציגים לוועדות העירוניות על פי מפתח סיעתי. המועצה אחראית על ניהול העיר בתחומים שונים כגון: קביעת התקציב העירוני, חקיקת חוקי עזר, מתן היתרים שונים, פיתוח העיר וכדומה. מועצת העיר שואבת את כוחה מ'פקודת העיריות', ומחויבת בדיווח לשר הפנים. ב'פקודת העיריות' אפשר למצוא פירוט באשר לתחומי הסמכות של המועצה וועדותיה השונות. בראש המבנה הפוליטי של עיריית רחובות עומד ראש העירייה, הנבחר אחת לחמש שנים בבחירות אישיות. במקביל לבחירת ראש העירייה, נבחרים בפתק הצבעה נוסף ובמעטפה נפרדת חברי מועצת העיר, המתמודדים ברשימות שונות שאינן בהכרח מקבילות לרשימות המתמודדות בפוליטיקה הלאומית. ראש העירייה, בדומה לראש ממשלה, נזקק לתמיכת רוב של חברי המועצה שנבחרה, ועל כן ירכיב בדרך כלל קואליציה עירונית ליצירת רוב במועצת העיר, אשר יעניק לו גיבוי וחופש פעולה לניהול ענייני העיר. בכירי רשימות הקואליציה מתמנים על פי רוב לסגניו, אוחזים בתיקים נושאיים שונים של אחריות לניהול ענייני העיר, ומהווים יחד עם ראש העירייה את "הנהלת העירייה" – היא ה"קבינט" המוניציפלי. יתר חברי המועצה שאינם חברי הנהלה, פועלים בוועדות השונות, המורכבות מאנשי רשימות שונות מן הקואליציה והאופוזיציה. החברה העירונית לתרבות ספורט ונופש ה.ל.ר – החברה לפיתוח רחובות תאגיד המים "הבאר השלישית" "בית העם" – היכל התרבות העירוני רשת חוויות אתר האינטרנט הרשמי של עיריית רחובות
חואנפה

חואן פדרו רמירס לופס (נולד ב-30 באפריל 1991), הידוע בכינוי חואנפה, הוא כדורגלן ספרדי המשחק כבלם בז'ירונה מהלה ליגה. חואנפה נולד בלאס פאלמאס, וגדל במחלקת הנוער של לאס פאלמאס. הוא ערך את הופעת הבכורה שלו בקבוצת המילואים ב-2008 בליגה הרביעית. ב-13 ביוני 2009, ערך חואנפה את הופעת הבכורה המקצועית שלו בקבוצה הראשונה, כשנכנס כמחליף מאוחר בתיקו 0-0 נגד ראיו ואיקאנו בליגה השנייה. ב-22 ביוני 2010 קודם רשמית לסגל הקבוצה הבוגרת. ב-21 בינואר 2012, הבקיע חואנפה את שער הבכורה שלו בליגה השנייה, שער ניצחון בדקה ה-90 בתיקו 1-1 נגד סבדל. בספטמבר 2013, עזב את המועדון וחתם בראסינג סנטנדר מהליגה השלישית. לאחר העפלה לליגה השנייה, חתם חואנפה ביוני 2014, על חוזה ל-3 שנים בגרנדה, אך הושאל מיד לראסינג סנטנדר. ביולי 2015, הושאל לעונה אחת לריאל ואיאדוליד. ביולי 2016, חתם על חוזה קבוע ל-3 שנים בז'ירונה מהליגה השנייה. הוא תרם 34 הופעות בעונה שהסתיימה בהעפלה היסטורית של המועדון ללה ליגה. חואנפה, באתר Transfermarkt חואנפה, באתר Soccerway חואנפה, באתר BDFutbol חואנפה, באתר FootballDatabase.eu El Girona FC incorpora el defensa central Juanpe, gironafc
יאנחל הררה

יאנחל קלמנטה הררה ראבלו (נולד ב־7 בינואר 1998) הוא כדורגלן ונצואלי המשחק כקשר בז'ירונה מהלה ליגה הספרדית ובנבחרת ונצואלה. הררה התחיל את הקריירה שלו במונאגאס לפני שעבר ב-2016 לאתלטיקו ונצואלה. בינואר 2017 חתם במנצ'סטר סיטי ומיד הושאל לניו יורק סיטי מה-MLS לשנתיים. הוא ערך את הופעת הבכורה שלו במרץ 2017. לאחר שנתיים בניו יורק, הושאל הררה לווסקה מהלה ליגה הספרדית לחצי עונה. ביולי 2019, הושאל לגרנדה לעונה אחת, וההשאלה הוארכה לעונה נוספת. באוגוסט 2021, הושאל לאספניול לעונה אחת. באוגוסט 2022, הושאל הררה לז'ירונה, העולה החדשה ללה ליגה, לעונה אחת. הוא ערך את הופעת הבכורה שלו בהפסד 0–1 לוולנסיה במחזור הפתיחה. בינואר 2023 הבקיע את שער הבכורה שלו בתיקו 2–2 נגד אספניול. ביולי 2023, חתם הררה על חוזה קבוע ל-4 שנים בז'ירונה. הררה ערך את הופעת הבכורה שלו בנבחרת ונצואלה באוקטובר 2016, בהפסד 0–2 לברזיל. הוא שימש כקפטן נבחרת הנוער של ונצואלה בגביע העולם עד גיל 20 ב-2017, והבקיע את שער הניצחון מול יפן בשמינית הגמר. מדיה וקבצים בנושא יאנחל הררה בוויקישיתוף יאנחל הררה, ברשת החברתית פייסבוק יאנחל הררה, ברשת החברתית אקס (טוויטר) יאנחל הררה, ברשת החברתית אינסטגרם יאנחל הררה, באתר Transfermarkt יאנחל הררה, באתר Soccerway יאנחל הררה, באתר BDFutbol יאנחל הררה, באתר WorldFootball.net יאנחל הררה, באתר National Football Teams יאנחל הררה, באתר FootballDatabase.eu Yangel Herrera, blanc–i–vermell fins al 2027, gironafc